
Ministru kabineta noteikumi Nr.591
Rīgā 2008.gada 28.jūlijā (prot. Nr.53 17.§)

Ārzemnieku veselības apdrošināšanas noteikumi
Izdoti saskaņā ar Imigrācijas likuma 4.panta pirmās daļas 3.punktu un sesto daļu un 12.panta pirmās daļas 4.punktu

 

1. Noteikumi nosaka:

1.1. gadījumus, kad ārzemnieks drīkst ieceļot un uzturēties Latvijas Republikā bez veselības apdrošināšanas polises (turpmāk - polise);

1.2. gadījumus, kad ārzemniekam var izsniegt vīzu vai uzturēšanās atļauju bez polises;

1.3. ārzemnieku veselības apdrošināšanas kārtību;

1.4. minimālo apdrošināšanas summu;

1.5. minimālo apmaksājamo pakalpojumu apjomu;

1.6. kārtību, kādā ārzemnieks saņem veselības aprūpes pakalpojumus Latvijas Republikā.

2. Ārzemniekam var izsniegt vīzu bez polises, ja:

2.1. viņš par ceļošanas dokumentu izmanto diplomātisko vai dienesta (oficiālo) pasi;

2.2. viņš ir saņēmis vīzu ar atzīmi "diplomātiskā vīza" vai "dienesta vīza";

2.3. viņš ir ārvalstu delegācijas loceklis, kurš ierodas Latvijas Republikā oficiālā vizītē vai šķērso Latvijas Republikas teritoriju tranzītā;

2.4. viņš pieprasa tranzītvīzu vai lidostas tranzītvīzu;

2.5. Latvijas Republikai saistošajos starptautiskajos līgumos ir paredzēta cita savstarpēja veselības aprūpes pakalpojumu nodrošināšanas kārtība un ārzemniekam izsniedz vīzu, kas derīga tikai Latvijas Republikā, un uzturēšanās termiņš nepārsniedz 90 dienas pusgada laikā;

2.6. viņš ir tāda Latvijas Republikai saistoša starptautiska līguma subjekts, kas nosaka vienkāršotu vīzu izsniegšanas kārtību pierobežas iedzīvotājiem, un tiek ievērots paritātes princips;

2.7. viņš ir Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņa ģimenes loceklis;

2.8. tādējādi var aizsargāt valsts intereses ārpolitikā, attīstības politikas jomā vai citā sabiedrības interesēm īpaši svarīgā jomā.

3. Ārzemniekam var izsniegt uzturēšanās atļauju bez polises, ja:

3.1. viņš pieprasa pastāvīgās uzturēšanās atļauju Latvijas Republikā;

3.2. viņš ir ģimenes loceklis Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonim, kura uzturēšanās mērķis Latvijas Republikā ir saistīts ar nodarbinātību, pašnodarbinātas personas aktivitātēm vai pakalpojumu sniegšanu.

4. Ārzemnieks drīkst ieceļot un uzturēties Latvijas Republikas teritorijā bez polises, ja:

4.1. viņš par ceļošanas dokumentu izmanto diplomātisko vai dienesta (oficiālo) pasi;

4.2. viņš ir saņēmis vīzu ar atzīmi "diplomātiskā vīza" vai "dienesta vīza";

4.3. viņš ir ārvalstu delegācijas loceklis, kurš ierodas Latvijas Republikā oficiālā vizītē vai šķērso Latvijas Republikas teritoriju tranzītā;

4.4. viņš ir ārvalstu militārpersona, kura ieceļo vai uzturas Latvijas Republikā saskaņā ar Latvijas Republikai saistošiem starptautiskiem līgumiem;

4.5. viņš ir saņēmis pierobežas satiksmes atļauju saskaņā ar Latvijas Republikai saistošu starptautisku līgumu;

4.6. viņš ir Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis vai viņa ģimenes loceklis un vēlas uzturēties Latvijas Republikas teritorijā līdz 90 dienām;

4.7. viņš ir Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis vai viņa ģimenes loceklis un vēlas uzturēties Latvijas Republikas teritorijā ilgāk par 90 dienām un ja pilsoņa uztu​rēšanās mērķis Latvijas Republikā ir saistīts ar nodarbinātību, pašnodarbinātas personas aktivitātēm vai pakalpojumu sniegšanu.

5. Ārzemnieka veselību apdrošina polises izdošanas valstī noteiktā kārtībā atzīta vai licencēta apdrošināšanas institūcija (sabiedrība), kuras izsniegtās poli​ses nosacījumi atbilst šo noteikumu 6. un 7.punktā minētajiem nosacījumiem.

6. Polisei jāgarantē izdevumu segšana vismaz par šādiem pakalpojumiem, kas saistīti ar veselības aprūpi:

6.1. neatliekamā medicīniskā palīdzība;

6.2. dzīvībai vai veselībai bīstama kritiska stāvokļa ārstēšana stacionārā;

6.3. transportēšana uz tuvāko ārstniecības iestādi, kurā sniedz šo noteiku​mu 6.1. un 6.2.apakšpunktā minētos pakalpojumus;

6.4. transportēšana nogādāšanai atpakaļ mītnes zemē smagas slimības vai nāves gadījumā.

7. Polisē norādītais minimālais apdrošinātāja atbildības limits apdrošinā​šanas periodā nedrīkst būt mazāks par:

7.1. Padomes 2003.gada 22.decembra Lēmumā 2004/17/EK par grozījumiem V daļas 1.4.punktā Kopīgajā konsulārajā instrukcijā un I daļas 4.1.2.punktu Kopīgajā rokasgrāmatā noteikto summu EUR 30 000 - pieprasot īstermiņa vīzu;

7.2. 30 000 latiem - pieprasot ilgtermiņa vīzu, ilgtermiņa vīzu, kas vien​laikus derīga kā īstermiņa vīza, vai uzturēšanās atļauju.

8. Ārzemnieks, pieprasot īstermiņa vīzu vai ilgtermiņa vīzu, kas vien​laikus derīga kā īstermiņa vīza, iesniedz polisi, kas derīga Latvijas Republikas un citu Šengenas līguma dalībvalstu teritorijā, kurā vīza ir derīga.

9. Polises derīguma termiņš nedrīkst būt mazāks par paredzamo ārzem​nieka uzturēšanās termiņu Latvijas Republikā vai Latvijas Republikas un vienas vai vairāku citu Šengenas līguma dalībvalstu teritorijā. Ja ārzemnieks pieprasa daudzkārtējo vīzu, ārzemnieks iesniedz apdrošināšanas polisi pirmajai uzturē​šanās reizei un apliecinājumu, ka viņš zina, ka nākamo braucienu laikā viņam jābūt apdrošināšanas polisei.

10. Veselības aprūpes pakalpojumus Latvijas Republikā ārzemnieks saņem ārstniecības jomu regulējošajos normatīvajos aktos noteiktajā kārtībā.

11. Polišu esību ārzemniekiem atbilstoši savai kompetencei kontrolē Latvijas Republikas diplomātiskās un konsulārās pārstāvniecības, Valsts robežsardze un Pilsonības un migrācijas lietu pārvalde.

12. Ārzemniekiem, kuri šķērso Latvijas Republikas valsts robežu un kuriem ir izsniegta vīza, polišu esību kontrolē tikai izņēmuma gadījumos (ja rodas pamatotas šaubas par to esību).

